২০০৭ সালে খাস খবরে ৩০ সেকেন্ডের প্রেজেন্টেশন দিয়ে অডিও ভিস্যুয়ালে ভাগ্য পরীক্ষা। খাস কার্টুন বলে একটি অনুষ্ঠান শুরু হয়। ওইবছরই নিজের সংস্থা ট্রেন্ডি টুনস তৈরি করেন। বর্তমানে ফ্রিলান্সার হয়ে গেলেন। একে একে কলকাতা টিভি, নিউজ টাইম, চব্বিশ ঘণ্টার মতো খবরের চ্যানেলের পাশাপাশি বিনোদন ক্ষেত্রে পা রাখলেন সেন্টু। জি হাউজের সঙ্গে একাধিক প্রজেক্টে কাজ করেন। আড়ে বহরে বাড়ল ট্রেন্ডি টুনস। বর্তমানে আর্টিস্ট, গ্রাফিক ডিজাইনার, অ্যানিমেটর মিলিয়ে ৩৩ জন কর্মীর একটা দুর্দান্ত টিম চালান সেন্টু। গানকে ব্যান্টার করে, কবিতাকে প্যারোডি করে তৈরি করেন তাঁর অস্ত্র। আর তাই দিয়ে নিজের সম্পাদকীয় একে রাখেন সাংবাদিক লড়াকু এই কার্টুনিস্ট। আক্রমণ যেমন করেন তেমনি ঠাট্টাও করেন রাজনীতির চরিত্রগুলিকে নিয়ে। নন্দীগ্রাম থেকে নেতাই সিঙ্গুর হয়ে, সারদা সিবিআই এমনকি কামদুনি অনুব্রত কেউ কখনও রেহাই পায়নি সেন্টুর চিমটি থেকে। আর এভাবেই সাধারণ মানুষের মনের কাছাকাছি পৌঁছে গেছেন এই পলিটিক্যাল কার্টুনিস্ট।